9 dood ná oorstromings in Wes-Kaap | Netwerk24
Ferreira terug vir Leeus teen Jaguares
Die Leeus se slot Andries Ferreira sal Saterdag terug op sy pos wees teen die Jagueres nadat hy verlede week kort voor die afskop weens ’n besering aan die beginspan onttrek is.
9 dood ná oorstromings in Wes-Kaap
Deur Malherbe Nienaber 14 Februarie 2018 09:32
Kenny Africa, Wes-Kaap se provinsiale verkeershoof.Foto: Melinda Stuurman, SON
Nege mense is Dinsdagaand dood in oorstromings wat in dele van die Overberg- en Kaapse Wynlande-distrik in die Wes-Kaap voorgekom het.
Kenny Africa, provinsiale verkeershoof, het Woensdagoggend bevestig dat vyf insittendes van ’n motor weggespoel het, nadat hulle uitgespring het toe “massa water” by die Highnoon-pas net buite Villiersdorp afgekom het.
Daarna is die lyke van vier vroue en een man gevind.
In ’n ander voorval in Bloemhof in die omgewing van Montagu, is vier mans wat saam in ’n voertuig was in die oorstromings dood, het Africa bevestig.
Albei voorvalle het Dinsdag omstreeks middernag plaasgevind.
Reën, donderweer en selfs hael het Dinsdag die middag en aand oor groot dele van die Wes-Kaap voorgekom, met foto’s en video wat op sosiale media gedeel is.
Op plekke in die Overberg-distrik, insluitende die kusdorp van Hermanus, het buitengewone swaar reën uitgesak wat na oorstromings en strome water op die paaie gelei het.
Meer oor: Wes-Kaap | Oorstromings